টবি আল্ডারওয়েরেল্ট

টবি আলবার্টিনে মাউরিটস আল্ডারওয়েরেল্ট (ওলন্দাজ: Toby Alderweireld, ওলন্দাজ উচ্চারণ: [ˈtoːbi ˈɑldərˌwɛːrəlt]; জন্ম: ২ মার্চ ১৯৮৯; টবি আল্ডারওয়েরেল্ট নামে সুপরিচিত) হলেন একজন বেলজীয় পেশাদার ফুটবল খেলোয়াড়। তিনি বর্তমানে বেলজীয় আন্টভের্প এবং বেলজিয়াম জাতীয় ফুটবল দলের হয়ে একজন রক্ষণভাগের খেলোয়াড় হিসেবে খেলেন। তিনি মূলত একজন কেন্দ্রীয় রক্ষণভাগের খেলোয়াড় হিসেবে খেললেও মাঝেমধ্যে রক্ষণাত্মক মধ্যমাঠের খেলোয়াড় অথবা ডান পার্শ্বীয় রক্ষণভাগের খেলোয়াড় হিসেবে খেলেন। ১৯৯৪–৯৫ মৌসুমে, বেলজীয় ফুটবল ক্লাব একেরেন যুব পর্যায়ের হয়ে খেলার মাধ্যমে আল্ডারওয়েরেল্ট ফুটবল জগতে প্রবেশ করেন; অতঃপর তিনি আয়াক্সের হয়ে খেলার মাধ্যমে ফুটবল খেলায় বিকশিত হয়েছেন। ২০০৮–০৯ মৌসুমে, আয়াক্সের মূল দলের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি ৬ মৌসুম অতিবাহিত করেছেন; আয়াক্সের হয়ে তিনি ১২৮ ম্যাচে ১২টি গোল করেছেন। অতঃপর ২০১৩–১৪ মৌসুমে তিনি প্রায় ৭ মিলিয়ন ইউরোর বিনিময়ে স্পেনীয় ক্লাব আতলেতিকো মাদ্রিদে যোগদান করেছেন, আতলেতিকো মাদ্রিদের হয়ে তিনি দিয়েগো সিমেওনের অধীনে ১টি লিগ শিরোপা জয়লাভ করেছেন। অতঃপর ১ মৌসুম ইংরেজ ক্লাব সাউদাম্পটনের হয়ে ধারে খেলার পর প্রায় ১৬ মিলিয়ন ইউরোর বিনিময়ে টটেনহ্যাম হটস্পারের সাথে চুক্তি স্বাক্ষর করেছেন, যেখানে তিনি সকল প্রতিযোগিতায় ২৪৩ ম্যাচে ৯টি গোল করেছেন। পরবর্তীকালে তিনি আল দুহাইলের হয়ে খেলেছেন। ২০২২–২৩ মৌসুমে, তিনি আল দুহাইল হতে বেলজীয় ক্লাব আন্টভের্পে যোগদান করেছেন। ২০০৪ সালে, আল্ডারওয়েরেল্ট বেলজিয়াম অনূর্ধ্ব-১৫ দলের হয়ে বেলজিয়ামের বয়সভিত্তিক পর্যায়ে অভিষেক করেছিলেন। প্রায় ৫ বছর যাবত বেলজিয়ামের বয়সভিত্তিক দলের হয়ে খেলার পর, তিনি ২০০৯ সালে বেলজিয়ামের হয়ে আন্তর্জাতিক পর্যায়ে অভিষেক করেছেন; বেলজিয়ামের জার্সি গায়ে তিনি এপর্যন্ত ১২১ ম্যাচে ৫টি গোল করেছেন। তিনি বেলজিয়ামের হয়ে এপর্যন্ত ২টি ফিফা বিশ্বকাপ (২০১৪ এবং ২০১৮) এবং ২টি উয়েফা ইউরোপীয় চ্যাম্পিয়নশিপে (২০১৬ এবং ২০২০) অংশগ্রহণ করেছেন, যার মধ্যে ২০১৮ সালে রোবের্তো মার্তিনেসের অধীনে ফিফা বিশ্বকাপে তৃতীয় স্থান অধিকার করেছেন। ব্যক্তিগতভাবে, আল্ডারওয়েরেল্ট বেশ কিছু পুরস্কার জয়লাভ করেছেন, যার মধ্যে ২০১৫–১৬ মৌসুমে টটেনহ্যাম হটস্পারে বর্ষসেরা খেলোয়াড়ের পুরস্কার জয় অন্যতম। টবি আলবার্টিনে মাউরিটস আল্ডারওয়েরেল্ট ১৯৮৯ সালের ২রা মার্চ তারিখে বেলজিয়ামের আন্টভের্পে জন্মগ্রহণ করেছেন এবং সেখানেই তার শৈশব অতিবাহিত করেছেন। আল্ডারওয়েরেল্ট বেলজিয়াম অনূর্ধ্ব-১৫, বেলজিয়াম অনূর্ধ্ব-১৬, বেলজিয়াম অনূর্ধ্ব-১৭, বেলজিয়াম অনূর্ধ্ব-১৮, বেলজিয়াম অনূর্ধ্ব-১৯ এবং বেলজিয়াম অনূর্ধ্ব-২১ দলের হয়ে খেলার মাধ্যমে বেলজিয়ামের প্রতিনিধিত্ব করেছেন। ২০০৪ সালে বেলজিয়াম অনূর্ধ্ব-১৫ দলের হয়ে আন্তর্জাতিক পর্যায়ে অভিষেক করেছেন। বেলজিয়ামের বয়সভিত্তিক দলের হয়ে তিনি প্রায় ৬ বছরে ৩৯ ম্যাচে অংশগ্রহণ করে ৪টি গোল করেছেন। ২০০৯ সালের ২৯শে মে তারিখে, ২০ বছর, ২ মাস ও ২৭ দিন বয়সে, ডান পায়ে ফুটবল খেলায় পারদর্শী আল্ডারওয়েরেল্ট চিলির বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে বেলজিয়ামের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচটি ১–১ গোলে ড্র হয়েছিল। বেলজিয়ামের হয়ে অভিষেকের বছরে আল্ডারওয়েরেল্ট সর্বমোট ৪ ম্যাচে অংশগ্রহণ করেছেন। ২৯ আগস্ট ২০২২ পর্যন্ত হালনাগাদকৃত। "UEFA Champions League 2018/2019: Booking List before Final" (পিডিএফ)। UEFA। পৃষ্ঠা 1। সংগ্রহের তারিখ ৮ জুন ২০১৯।  "FIFA World Cup Russia 2018: List of players: Belgium" (পিডিএফ)। FIFA। ১৫ জুলাই ২০১৮। পৃষ্ঠা 3। ৩০ জুলাই ২০১৮ তারিখে মূল (পিডিএফ) থেকে আর্কাইভ করা। সংগ্রহের তারিখ ১১ জুন ২০১৯।  "Toby Alderweireld: Overview"। Premier League। সংগ্রহের তারিখ ১৭ অক্টোবর ২০১৮।  "Toby: It's All in a Name!"। youtube.com। Tottenham Hotspur Football Club (Spurs TV)। ৮ জুলাই ২০১৫। সংগ্রহের তারিখ ৮ জুলাই ২০১৫।  "Toby Alderweireld: Tottenham defender completes transfer to Qatari side Al-Duhail - Football News"। Sky Sports। ২০২১-০৭-২৭। সংগ্রহের তারিখ ২০২১-০৭-২৭।  Eccleshare, Charlie (২০২১-০৭-২৭)। "Tottenham's Toby Alderweireld signs for Qatari side Al-Duhail"। The Athletic। সংগ্রহের তারিখ ২০২১-০৭-২৭।  "Tottenham confirm the sale of Toby Alderweireld to Qatari outfit Al-Duhail for £13m"। Daily Mail Online। ২০২১-০৭-২৭। সংগ্রহের তারিখ ২০২১-০৭-২৭।  "Toby is a RED!"। Royal Antwerp (Dutch ভাষায়)। ১৫ জুলাই ২০২২। উদ্ধৃতি টেমপ্লেট ইংরেজি প্যারামিটার ব্যবহার করেছে (link) উদ্ধৃতি শৈলী রক্ষণাবেক্ষণ: অচেনা ভাষা (link) "Toby completes club awards double"। Tottenham Hotspur F.C.। ৮ মে ২০১৬। সংগ্রহের তারিখ ২৮ মার্চ ২০১৮।  https://int.soccerway.com/matches/2009/05/29/world/kirin-cup/chile/belgium/777754/ https://www.worldfootball.net/report/freundschaft-2009-mai-belgien-chile/ https://www.national-football-teams.com/matches/report/11841/Belgium_Chile.html উইকিমিডিয়া কমন্সে টবি আল্ডারওয়েরেল্ট সংক্রান্ত মিডিয়া রয়েছে। টবি আল্ডারওয়েরেল্ট – ফিফা প্রতিযোগিতার রেকর্ড (ইংরেজি) টবি আল্ডারওয়েরেল্ট – উয়েফা প্রতিযোগিতার রেকর্ড (আর্কাইভ) (ইংরেজি)  সকারওয়েতে টবি আল্ডারওয়েরেল্ট (ইংরেজি) সকারবেসে টবি আল্ডারওয়েরেল্ট (ইংরেজি) ইইউ-ফুটবলে টবি আল্ডারওয়েরেল্ট (ইংরেজি) ট্রান্সফারমার্কেটে টবি আল্ডারওয়েরেল্ট (ইংরেজি) ওয়ার্ল্ডফুটবল.নেটে টবি আল্ডারওয়েরেল্ট (ইংরেজি) ইএসপিএন এফসিতে টবি আল্ডারওয়েরেল্ট (ইংরেজি) ন্যাশনাল-ফুটবল-টিমস.কমে টবি আল্ডারওয়েরেল্ট (ইংরেজি)